ซื้อสุทธิ SET50 Call หลังดัชนีร่วงแรงในวันจันทร์
SET50 DW ได้รับความสนใจจากนักลงทุนวานนี้ หลังจากดัชนีหลักทรัพย์อ้างอิงปรับตัวลดลงและเคลื่อนไหวผันผวนในระหว่างวัน 
26 พ.ค. 2558

บล.แมคควอรี กล่าวว่า SET50 DW ได้รับความสนใจจากนักลงทุนวานนี้ หลังจากดัชนีหลักทรัพย์อ้างอิงปรับตัวลดลงและเคลื่อนไหวผันผวนในระหว่างวัน โดยนักลงทุนให้ความสนใจ SET50 Call เป็นจำนวนมาก ขณะที่บางส่วนเข้าลงทุนใน SET50 Put ส่วนทางด้านการลงทุนใน DW บนหุ้นรายตัว นักลงทุนให้ความสนใจ DW ในหลายกลุ่ม เช่น กลุ่มอสังหาริมทรัพย์ เทคโนโลยี และรวมทั้ง DW บนหุ้นพลังงาน
โดยหุ้นอ้างอิงที่เคลื่อนไหวโดดเด่นได้แก่ PTT TRUE ITD และ ADVANC  โดย DW28 ที่เกี่ยวข้อง เช่น S5028C1506A, S5028P1506B, S5028P1509A  ส่วน DW28 บนหุ้นรายตัว เช่น PTT28C1510A, TRUE28C1509A, ITD28C1510A และ ADVA28C1510A เป็นต้น
ขณะที่การปรับตัวลงของดัชนีหลักทรัพย์อ้างอิง และหุ้นอ้างอิงส่งผลให้ Put DW ปรับตัวขึ้นอย่างแข็งแกร่ง โดย SET50 Index ปิดตลาด -1.15% ส่วนสัญญาซื้อขายล่วงหน้า S50M15 ปิดตลาดปรับตัวลง -1.76% ส่งผลให้ S5028P1506B ปรับตัวขึ้น +13.7% ส่วน S5028P1506A +11.8% เป็นต้น รวมทั้ง IRPC28C1509A +5.6% ขณะที่หุ้นอ้างอิง -2.4% และ ADVA28P1511A +2.5% เทียบกับหุ้นอ้างอิงที่ปรับตัวลง -2.1% เป็นต้น ส่วนทางด้าน THCO28C1511A ปิดปรับตัวขึ้น +6.3% เทียบกับหุ้นอ้างอิงที่ปรับตัวขึ้น +2.7% เป็นต้น
ทางด้านแรงซื้อขายสุทธิใน DW28 นักลงทุนซื้อสุทธิ Call DW บนหุ้น ITD หลังจากที่หุ้นอ้างอิงปรับตัวลงวานนี้ โดยราคา ITD ปิดตลาด -2.6% ขณะที่นักลงทุนซื้อสุทธิ ITD28C1509A 4.5 ล้านหน่วย นอกจากนี้ ยังมีแรงซื้อสุทธิใน TMB28C1507A 1.5 ล้านหน่วย และ WHA28C1506A 1.0 ล้านหน่วย รวมทั้งนักลงทุนบางส่วนซื้อสุทธิ SET50 Call ด้วย เช่น S5028C1509A ขณะที่ทางด้านแรงขายสุทธินักลงทุนขายสุทธิ DW ที่ปรับตัวขึ้นแรงอย่าง THCO28C1506A 6.0 ล้านหน่วย และ S5028P1509A 1.3 ล้านหน่วย นอกจากนี้ ยังมีแรงขายสุทธิใน TRUE28C1508A 2.6 ล้านหน่วย อีกด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 27,732.68 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  864.33 ล้านบาท
คิดเป็น 3.1%  